Rreziku nga materialet bërthamore 
Terroristët përpiqen të shtien në dorë materiale bërthamore apo radioaktive
Kryetarë shtetesh nga më shumë se 50 vende do të mblidhen në Uashington javën që vjen për të marrë pjesë në Samitin e Sigurisë Bërthamore 2016. Ndërsa udhëheqësit diskutojnë mënyrat për të forcuar sigurinë e materialeve bërthamore, ekziston një shqetësim i madh se ato mund të bien në duar të gabuara. Sulmet terroriste në Evropë nga Shteti Islamik kanë rritur shqetësimet se ky grup terrorist mund të depërtojë në sistemin e sofistikuar perëndimor të sigurisë. Ndërsa dëmi i shkaktuar në sulmet e Parisit dhe Brukselit ka qënë i madh, humbjet do të ishin të paimagjinueshme nëse materialet bërthamore bien në dorën e terroristëve. Michaela Dodge punon për Fondacionin Heritage: Në fillim të muajit, zyrtarët irakianë akuzuan Shtetin Islamik se kishin hedhur raketa me përmbajtje kimike pranë qytetit Kirkuk, duke plagosur rreth 600 njerëz. Michelle Cann e Partneritetit për Sigurinë Globale flet për rrezikun e materialeve bërthamore. Zonja Dodge thekson nevojën e kontrolleve të rrepta për të parandaluar një gjë të tillë. Zonja Cann thotë se përpjekjet ndërkombëtare e kanë reduktuar mjaft nivelin e kërcënimit. Megjithatë, egziston një konsensus se përpjekjet duhet të vazhdojnë, sepse nëse bie në duar të gabuara, edhe një sasi mjaft e vogël materialesh bërthamore apo radioaktive mund të ketë pasoja shkatërruese.